b'\n_START_ARTICLE_\nPerlojos herbas\n_START_SECTION_\nApra\xc5\xa1as\n_START_PARAGRAPH_\nSidabriniame (\xc5\xa1viesiai pilkame) lauke su \xc5\xbealia pap\xc4\x97de \xc5\xbeingsniuojantis saugantis rudas stumbras auksiniais ragais ir auksin\xc4\x97mis nagomis, su auksiniu lotyni\xc5\xa1ku kry\xc5\xbeiumi, stovin\xc4\x8diu ant vir\xc5\xa1ugalvio.\n_START_SECTION_\nIstorija\n_START_PARAGRAPH_\n1792 m. baland\xc5\xbeio 26 d. i\xc5\xa1 Stanislovo Augusto Perloja gavo laisvojo miesto vard\xc4\x85, Magdeburgo (savivaldos) teises ir herb\xc4\x85._NEWLINE_Miesto herbas tikriausiai nusi\xc5\xbei\xc5\xabr\xc4\x97tas i\xc5\xa1 Kauno heraldikos, pakeistos tik skydo lauko ir fig\xc5\xabros spalvos, nes Kaunas tuomet buvo paskirtas apskrities, kuriai priklaus\xc4\x97 Perloja, centru. Ta\xc4\x8diau jau po m\xc4\x97nesio savivalda buvo panaikinta, herbas u\xc5\xbemir\xc5\xa1tas._NEWLINE_1993 m. sausio 28 d. Prezidento dekretu patvirtintas dabartinis Perlojos herbas.'